CELEX: 32012R0233
Language: lt
Date: 2012-03-16 00:00:00
Title: 2012 m. kovo 16 d. Komisijos įgyvendinimo reglamentas (ES) Nr. 233/2012, kuriuo įgyvendinamos Europos Parlamento ir Tarybos reglamento (EB) Nr. 999/2001 nuostatos, susijusios su Danijos iš dalies pakeistos nacionalinės skrepi ligos kontrolės programos patvirtinimu  Tekstas svarbus EEE

17.3.2012   
            
            
               LT
            
            
               Europos Sąjungos oficialusis leidinys
            
            
               L 78/13
            
         KOMISIJOS ĮGYVENDINIMO REGLAMENTAS (ES) Nr. 233/2012
   2012 m. kovo 16 d.
   kuriuo įgyvendinamos Europos Parlamento ir Tarybos reglamento (EB) Nr. 999/2001 nuostatos, susijusios su Danijos iš dalies pakeistos nacionalinės skrepi ligos kontrolės programos patvirtinimu
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo VIII priedo A skyriaus 1 skirsnio b punkto iii papunktį,
   kadangi:
   
               (1)
            
            
               Reglamente (EB) Nr. 999/2001 nustatytos gyvūnų užkrečiamųjų spongiforminių encefalopatijų prevencijos, kontrolės ir likvidavimo taisyklės. Jame numatyta patvirtinti valstybių narių nacionalines skrepi ligos kontrolės programas, jeigu jos atitinka tam tikrus tame reglamente nustatytus kriterijus;
            
         
               (2)
            
            
               2006 m. kovo 31 d. Komisijos reglamentu (EB) Nr. 546/2006, įgyvendinančiu Europos Parlamento ir Tarybos reglamento (EB) Nr. 999/2001 nuostatas dėl nacionalinių skrepi ligos kontrolės programų ir papildomų garantijų, nukrypstančiu nuo tam tikrų Sprendimo 2003/100/EB reikalavimų ir panaikinančiu Komisijos reglamentą (EB) Nr. 1874/2003 (2) patvirtinta, inter alia, Danijos nacionalinė skrepi ligos kontrolės programa ir nustatytos su ūkiais susijusios papildomos garantijos bei oficialūs judėjimo apribojimai, taikomi avims ir ožkoms tam tikromis sąlygomis;
            
         
               (3)
            
            
               2011 m. lapkričio 25 d. Danija pateikė Komisijai patvirtinti iš dalies pakeistą nacionalinę skrepi ligos kontrolės programą, kuri atitinka Reglamente (EB) Nr. 999/2001 nustatytus kriterijus. Nuo 2003 m. Danijoje visos kritusios vyresnės nei 18 mėn. avys ir ožkos buvo tiriamos dėl skrepi ligos ir nebuvo nustatyta nei vieno klasikinės skrepi ligos atvejo. Iš dalies pakeista nacionaline skrepi ligos kontrolės programa Danija siekia sumažinti kasmet atliekamų tyrimų skaičių – dabartinius išsamius visų kritusių vyresnių nei 18 mėn. avių ir ožkų tyrimus pakeisti privalomais tyrimais pagal Reglamentą (EB) Nr. 999/2001;
            
         
               (4)
            
            
               atsižvelgiant į dabartinę palankią epidemiologinę padėtį Danijoje, iš dalies pakeista tos valstybės narės nacionalinė skrepi ligos kontrolės programa turėtų būti patvirtinta;
            
         
               (5)
            
            
               iš dalies pakeista nacionalinė skrepi ligos kontrolės programa neturės poveikio prekybai, nes Reglamente (EB) Nr. 546/2006 nustatytos papildomos garantijos ir oficialūs judėjimo apribojimai išlieka. Todėl šis reglamentas turėtų būti taikomas nedelsiant;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   2011 m. lapkričio 25 d. Danijos Komisijai pateikta iš dalies pakeista nacionalinė skrepi ligos kontrolės programa patvirtinama.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 16 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 147, 2001 5 31, p. 1.
   
      (2)  OL L 94, 2006 4 1, p. 28.